**Iar o ţară-s multe mâini…**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pricep ce-i aia Ţara,

Tot aud acest cuvânt,

Dar sunt mică, nu-nţeleg,

Oare ce-o fi însemnând?

Îmi explic-atunci bunica:

– Ai cinci degete la mână,

Mama, tata, frăţiorii

Şi cu tine, cea mezină.

Când te doare-un degeţel,

Mâna toată rău te doare.

O familie-i ca mâna

De unită şi de mare.

Iar o ţară-s multe mâini

Harnice şi muncitoare,

Împletite în buchete

Ce-nfloresc frumos spre Soare.